google/wiki40b huggingface dataset:
मृदा परीक्षण

कृषि में मृदा परीक्षण या "भूमि की जाँच" एक मृदा के किसी नमूने की रासायनिक जांच है जिससे भूमि में उपलब्ध पोषक तत्वों की मात्रा के बारे में जानकारी मिलती है। इस परीक्षण का उद्देश्य भूमि की उर्वरकता मापना तथा यह पता करना है कि उस भूमि में कौन से तत्वों की कमी है।

प्रयोगशाला में मृदा की जांच

मृदा परिक्षण के लिए सबसे पहले मृदा का नमूना लिया जाता है। इसके लिए जरूरी है की मृदा का नमूना पूरे क्षेत्र का प्रतिनिधित्व करे। यदि मृदा का नमूना ठीक डंग से नहीं लिया गया हो और वह मृदा का सही प्रतिनिधित्व न कर रहा हो तो भले ही मृदा परिक्षण में कितनी ही सावधानियां क्यों न बरती जाएं, उसकी सिफारिश सही नहीं हो सकती। अतः खेत की मृदा का नमूना पूरी सावधानी से लेना चाहिए।
शशि भूषण

शशि भूषण  को भारत सरकार द्वारा सन २००६ में सार्वजनिक उपक्रम के क्षेत्र में पद्म भूषण से सम्मानित किया गया था। ये दिल्ली से हैं।
चुवाश भाषा

चुवाशी (चुवाशी: Чӑвашла, चवाश्ला; अंग्रेज़ी: Chuvash) मध्य रूस में बोली जाने वाली एक तुर्की भाषा है। यह चुवाश गणतंत्र और उसके पड़ोसी इलाक़ों में बोली जाती है और तुर्की भाषा-परिवार की ओग़ुर शाखा की इकलौती जीवित भाषा है (बाक़ी विलुप्त हो चुकी हैं)। चुवाशी तुर्की परिवार में निराली है क्योंकि अपनी एक अलग शाख़ में होने के कारण इसमें और अन्य जीवित तुर्की भाषाओँ में बहुत अंतर है और उनको बोलने वाले चुवाशी नहीं समझ सकते। चुवाशी सिरिलिक लिपि में लिखी जाती है। इसे सन् २००२ की जनगणना में १६.४ लाख लोगों ने अपनी मातृभाषा बताया था।
देवोलीना भट्टाचार्य

देवोलीना भट्टाचार्य एक भारतीय अभिनेत्री व एक प्रशिक्षित भरतनाट्यम  नृतक हैं। वह स्टार प्लस के शो "साथ निभाना साथिया" में अपने किरदार "गोपी" के लिए लोकप्रिय हैं।

व्यावसायिक जीवन

देवोलीना का जन्म २२ अगस्त, १९९० में शिवसागर, असम में एक असमिया परिवार में हुआ था। उनका एक छोटा भाई भी हैं। उन्होंने जीबीएमई स्कूल शिवसागर, से वाणिज्य में स्नातक किया हैं।

अभिनय करियर

देवोलीना को पहली बार देखा गया था जब वह "डांस इंडिया डांस सीजन २" के ओडीशन के लिए आई थी। उसके बाद वह "सावरे सबके सपने प्रीतो" में "बानी" के किरदार से शामिल हो गयी। जिया मानिक के चले जाने के बाद देवोलीना भट्टाचार्य को रातो रात "साथ निभाना साथिया" के लिए चुना गया था।
भूस्थिर कक्षा

भूस्थिर कक्षा अथवा भूमध्य रेखीय भूस्थिर कक्षा पृथ्वी से 35786 किमी ऊँचाई पर स्थित उस कक्षा को कहा जाता है जहाँ पर यदि कोई उपग्रह है तो वह पृथ्वी से हमेशा एक ही स्थान पर दिखाई देगा। यह कक्षा भूमध्य रेखा पर स्थित होगी एवं उपग्रह के घुर्णन की दिशा पृथ्वी के घूर्णन के समान होगी।
कुबलई ख़ान

कुबलई ख़ान या 'खुबिलाई ख़ान' (मंगोल: Хубилай хаан; चीनी: 忽必烈; २३ सितम्बर १२१५ – १८ फ़रवरी १२९४) मंगोल साम्राज्य का पाँचवा ख़ागान (सबसे बड़ा ख़ान शासक) था। उसने १२६० से १२९४ तक शासन किया। वह पूर्वी एशिया में युआन वंश का संस्थापक था। उसका राज्य प्रशान्त महासागर से लेकर यूराल तक और साइबेरिया से वर्तमान अफगानिस्तान तक फैला हुआ था जो विश्व के रहने योग्य क्षेत्रफल का २० प्रतिशत है। कुबलई ख़ान मंगोल साम्राज्य से संस्थापक चंगेज़ ख़ान का पोता और उसके सबसे छोटे बेटे तोलुइ ख़ान का बेटा था। उसकी माता सोरग़ोग़तानी बेकी (तोलुइ ख़ान की पत्नी) ने उसे और उसके भाइयों को बहुत निपुणता से पाला और परवारिक परिस्थितियों पर ऐसा नियंत्रण रखा कि कुबलई मंगोल साम्राज्य के एक बड़े भू-भाग का शासक बन सका।
केन्द्रीय कृषि विश्वविद्यालय

कृषि कालेज इम्फाल, मणिपुर

यह कालेज स्नातक तथा स्नातकोत्तर स्तरों पर क्रमश: बी एस सी (कृषि) तथा एम एस सी (कृषि) में डिग्री प्रदान करने हेतु अनुदेश देता है विश्वविद्यालय की स्थापना से अबतक में बी एस सी (कृषि) में 298 विद्यार्थियों ने, तथा एम एस सी (कृषि) में 101 विद्यार्थियों ने सफलतापूर्वक अपने डिग्री कोर्स पूरे किए। वर्ष 2004 के दौरान इस कालेज के 12 विद्यार्थियों ने अखिल भारतीय कृषि अनुसंधान परिषद के द्वारा संचालित अखिल भारतीय परीक्षा के माध्यम से जे आर एफ/ एम एस सी (कृषि) में प्रवेश हेतु सफलता प्राप्त की। इस समय कृषि कालेज में 28 (कृषि) विघार्थियों सहित 191 विद्यार्थी शिक्षा प्राप्त कर हैं।

पशु चिकित्सा विज्ञान और पशु पालन कालेज, सेलीसीह मिजोरम

यह कालेज 5 वर्षीय बी वी एस सी तथा पशु पालन डिग्री कार्यक्रम चलाता है। 2002-3 प्रथम बैच के 8 विद्यार्थियों ने यह पाठ्यक्रम पास किया। 2003-04 दूसरे बैच में शैक्षणिक सत्र में दस विद्यार्थी पास हुए। इन दस विद्यार्थियों में सें 8 (आठ) विघार्थियों ने भारतीय आधार पर भारतीय कृषि अनुसंधान परिषद द्वारा आयोजित जे आर एफ/ स्नातकोत्तर प्रवेश परीक्षा पास की।

मत्यिसिकी कालेज लेम्बुचर्रा, त्रिपूरा

कालेज 4 वर्षीय बी एफ एस सी डिग्री कार्यक्रम चलाता है। 2001-02 में पहले बैच में 5 विघार्थियों ने की बी एफ एस सी डिग्री सफलतापूर्वक प्राप्त की वर्ष 2002-3 में 10 विद्यार्थी सफल हुए। वर्ष 2003-4 में तीसरे बैच में भारतीय कृषि अनुसंधान परिषद द्वारा ली गई जे आर एफ स्नातकोत्तर प्रवेश परीक्षा पास की।

बागवानी तथा वानिकी कालेज पासीघाट, अरुणाचल प्रदेश

इस समय कालेज 4 वर्षीय बी एस सी (बागवानी) डिग्री कार्यक्रम प्रस्तुत करता है। 1 वर्ष 2003-04 शैक्षणिक सत्र के पहले बैच 16 विद्यार्थी पास हुए। इसमें से 13(तेरह) विद्यार्थियों ने भारतीय कृषि अनुसंधान परिषद द्वारा अखिल भारतीय स्तर पर ली गई जे आर एफ/ स्नातकोत्तर प्रवेश परीक्षा पास की।

गृह विज्ञान कालेज, तुरा, पश्चिम गारो हिल्ज, मेघालय

कालेज 4 वर्षीय बी एस सी (गृह विज्ञान) डिग्री कार्यक्रम चलाता है, इसके शैक्षणिक सत्र 2005-06 में 10 विद्यार्थियों के नामाकंन से शुरू कर दिया।

कार्य प्रणाली

कृषि अनुसंधान तथा शिक्षा विभाग देश में कृषि अनुसंधान तथा शिक्षा के समन्वय और संवर्धन का कार्य करता है। डेयर भारतीय कृषि अनुसंधान परिषद (आई सी ए आर) के लिए आवश्यक सरकारी संयोजन प्रदान करने का कार्य करता है। इस प्रमुख अनुसंधान संगठन में वैज्ञानिक क्षमता 6000 से अधिक है और इसका देशभर में 47 संस्थानों का देशव्यापी नेटवर्क है जिसमें समस्त 4 समकक्ष विश्वविद्यालय, 5 राष्ट्रीय कार्यालय, 31 राष्ट्रीय अनुसंधान केन्द्र, 12 परियोजना निदेशालय, 89 अखिल भारतीय समन्वित अनुसंधान परियोजना और 38 कृषि विश्वविद्यालय शामिल हैं।
कृषि अनुसंधान तथा शिक्षा विभाग भारत में कृषि अनुसंधान तथा शिक्षा के क्षेत्र में अंतर्राष्ट्रीय सहयोग के लिए नोडल अभिकरण है। विभाग विदेशी सरकारों, संयुक्त राष्ट्र, सी जी आई ए आर तथा अन्य बहुपक्षीय अभिकरणों से कृषि के विभिन्न क्षेत्रों में सहयोग के लिए सम्पर्क स्थापित करता है। कृषि अनुसंधान व शिक्षा विभाग विभिन्न भारतीय कृषि विश्वविद्यालयों / भारतीय कृषि अनुसंधान परिषद के संस्थानों में विदेशी विद्यार्थियों को प्रवेश दिलाने के लिए समन्वय का कार्य भी करता है।
असाला नासरी

शुरुआती ज़िंदगी और पेशा

असला का जन्म दमिश्क , सीरिया  में एक मध्यम वर्ग के परिवार में हुआ था।  मुस्तफ़ा के पिता मुस्तफ़ा नासरी एक श्रद्धेय संगीतकार और गायक थे।  जब वह चार साल की थी, तब असाला ने देशभक्ति, धार्मिक और बच्चों के गीतों का प्रदर्शन करके अपने संगीत कैरियर की शुरुआत की।  उसने कार्टून शो, हेकायत अलमियाह (अरबी: حكايات عالمية) का थीम गीत "क्यूसेस अल शो'उब" (अरबी: قش الشعوب) गाया। 
असाला के व्यावसायिक संगीत कैरियर की शुरुआत 1991 में मिस्र के हिट लॉ टारफौ (अरबी: لو تعرفف) से हुई।  एल्बम में प्राच्य ऑपरेटिव क्लासिक मिस्र के तरब शैली में 4 मिस्र के गाने थे।  यह एल्बम उस समय मिस्र में एक त्वरित हिट था, जिसमें "या सबरा याना" और "समिहतक केटिर" जैसे दिलकश गाने थे।  उसने जल्दी से अरबी दुनिया में अपनी उपस्थिति को बढ़ा दिया , जिसमें अंगम , नजवा करम , लतीफा , और अब्देलमजैद अब्दुल्ला जैसे गायकों के साथ एक बढ़ती हुई उद्योग बढ़ रही है। 
2011 में सीरियाई गृहयुद्ध की शुरुआत के बाद से, असला नसरी ने सीरियाई विद्रोहियों के लिए अपने समर्थन और बशर अल असद के खिलाफ अपनी प्रतिबद्धता का दावा किया।  गृहयुद्ध के प्रति उसकी स्थिति मानवीय है   : वह चाहती है कि सीरियाई नागरिकों की खातिर संघर्ष खत्म हो।  उन्हें 2011 में रिलीज़ हुए एक गीत के लेखन में अपना पहला रचनाकार अनुभव था।  संघर्ष में अपनी प्रतिबद्धता के लिए, असला ने अंतर्राष्ट्रीय शांति दिवस पर "संगीत के माध्यम से शांति निर्माण" के लिए एक नए राजदूत के रूप में गाया। 
उसे सोमवार, 26 जून, 2017 को कोइरिन ले जाने के लिए बेरूत अंतर्राष्ट्रीय हवाई अड्डे पर गिरफ्तार किया गया था।  उसने अपने कब्जे में पाए गए पदार्थों के ज्ञान से इनकार किया; हालांकि लेबनानी अधिकारियों द्वारा किए गए एक दवा परीक्षण में उसके खून में दवाओं के निशान पाए गए।  
2019 में, नासरी ने 2019 के विशेष ओलंपिक विश्व अबू धाबी में आधिकारिक गीत के रूप में "राइट व्हे आइ एम बीड टू बी" का प्रदर्शन किया, रयान टेडर , एवरिल लविग्ने , लुइस फॉन्सी , हुसैन अल जस्मी और के साथ संयुक्त अरब अमीरात टैमर होस्नी ।

टेलीविजन

असाला जो सोउला (कहा जाता है एक टीवी कार्यक्रम की मेजबानी करता है  ), अल हयात टीवी और दुबई टीवी पर ।   यह शो अतिथि संगीतकारों को प्रस्तुत करता हैै।

व्यक्तिगत जीवन

असला के चार बच्चे हैं, पहली शादी से अयमान अल दहाबी और दूसरी शादी से जुड़वाँ पलिस्तीनी-अमेरिकी निर्देशक तारीक अल आर्यन ।  उसके पास वर्तमान में उनके दोनों बच्चे, शाम और खालिद हैं।  असला एक सुन्नी मुसलमान है।  बहरीन के राजा हमद बिन ईसा अल खलीफा द्वारा बहरीन नागरिकता प्रदान की गई थी जब उन्होंने बहरीन के स्वतंत्रता दिवस के उपलक्ष्य में ओपेरा और लव में एक प्रदर्शन दिया था।   असला दो नागरिकता रखती है; सीरिया (प्राथमिक राष्ट्रीयता) और बहरीन (दूसरी राष्ट्रीयता)।
रूपकुण्ड

पर्यटन

रूपकुंड, हिमालय की गोद में स्थित एक मनोहारी और खूबसूरत पर्यटन स्थल है, यह हिमालय की दो चोटियों के तल के पास स्थित है: त्रिशूल (7120 मीटर) और नंदघुंगटी (6310 मीटर). बेदनी बुग्याल की अल्पाइन तृणभूमि पर प्रत्येक पतझड़ में एक धार्मिक त्योहार आयोजित किया जाता है जिसमें आसपास के गांवों के लोग शामिल होते हैं। नंदा देवी राज-जात का उत्सव, रूपकुंड में बड़े पैमाने पर प्रत्येक बारह वर्ष में एक बार मनाया जाता है।
कंकाल झील वर्ष के ज्यादातर समय बर्फ से ढकी हुई रहती है। हालांकि, रूपकुंड की यात्रा एक सुखद अनुभव है। पूरे रास्ते भर, व्यक्ति अपने चारों ओर से पर्वत श्रृंखलाओं से घिरा हुआ होता है।
यात्री के लिए रूपकुंड जाने के कई रास्ते हैं। आम तौर पर, ट्रेकर और रोमांच प्रेमी सड़क मार्ग से लोहाजंग या वांण से रूपकुंड की यात्रा करते हैं। वहां से, वे [वांण] में एक पहाड़ी पर चढ़ते है और रण-का-धार पहुंचते हैं। वहां कुछ समतल क्षेत्र है जहां ट्रेकर रात को शिविर लगा सकते हैं। अगर आसमान साफ हो, तो व्यक्ति बेदनी बग्याल और त्रिशूल देख सकता हैं। अगला शिविर स्थान है बेदनी बुग्याल, जो वांण से 12-13 कि॰मी॰ दूर है पर है। वहां खच्चरों, घोड़ो और भेड़ो के लिए एक विशाल चरागाह है। वहां दो मंदिर और एक छोटी झील है जो उस जगह की खूबसूरती को बढ़ाता है। व्यक्ति बेदनी बुग्याल पुल से हिमालय की कई चोटियों को देख सकता हैं। इसके बाद ट्रेकर भखुवाबासा तक पहुंचता है, जो बेदनी बुग्याल से 10-11 कि॰मी॰ दूर है। भखुवाबासा का जलवायु वर्ष के अधिकांश समय प्रतिकूल रहता है। व्यक्ति को त्रिशूल और 5000 मीटर से अधिक ऊंची अन्य चोटियों को करीब से देखने का अवसर मिलता है। आसपास के पहाड़ों की गहरी ढलानों पर कई झरने और भूस्खलन देखने को मिलते हैं। भखुवाबासा से, ट्रेकर या तो रूपकुंड जाकर वापस आते हैं या वे जुनारगली कर्नल पास, जो झील के थोड़ी ही ऊपर है, से होते हुए [शिला समुन्द्र] (पत्थरों का महासागर) जाते हैं और फिर वे [होमकुंड] तक ट्रेक के द्वारा आगे बढ़ते हैं।

अभिगम

मार्ग१. काठगोदाम - अलमोड़ा - गरूर - ग्वालदाम - देबाल (1220 मी) - बगरीगाड़ (1890 मी) - मुन्दोली गांव - लोहाजुंग पास - वांण गांव (2590 मीटर) - बेदनी बुग्याल (3660 मी) - बखुवाबासा - केलू विनायक - रूपकुंड - जुनारगली - शिला-समुद्र - होमकुण्ड
मार्ग२. हरिद्वार - ऋषिकेश - देवप्रयाग - श्रीनगर गढ़वाल - कर्णप्रयाग - थराली - देबाल - वांण-बेदनी बुग्याल (3660 मी) - बखुवाबासा - केलू विनायक - रूपकुंड - जुनारगली - शिला-समुद्र - होमकुण्ड

लोकप्रिय संस्कृति में रूपकुंड के कंकाल

रूपकुंड के कंकालों को नेशनल ज्योग्राफिक के वृत्तचित्र "रिडल्स ऑफ़ दी डेड: स्केलिटन लेक" में दर्शाया गया है।
हम आपके घर में रहते हैं

कहानी

यह कहानी लखनऊ के दो परिवार की है। जिसमें एक ऐसा परिवार होता है, जो लोगों के साथ मज़ाक करना और बहुत ही क्रोधित किस्म का परिवार था। इनमें से एक परिवार का नेतृत्व पूर्व डकैत बचनी देवी (विभा छिब्बर) वहीं, दूसरा परिवार है- त्रिपाठी परिवार, जिसकी बागडोर साधारण प्रोफेसर त्रिपाठी (एहसान कुरैशी) के हाथों में है। दोनों परिवारों के बीच टकराव का मुख्य बिंदु यह है कि बचनी देवी जो अपने लगावपूर्ण लेकिन डराने-धमकाने वाले रवैये के साथ अपनी आखिरी सांस तक घर में रहना चाहती है, जबकि त्रिपाठी परिवार की आखिरी इच्छा है – अपने पुरखों के घर को हासिल करना। इस टकराव को लेकर ही सारा शोर-शराबा है।
पूर्व डकैत बचनी देवी अपना पुराना कार्य छोड़ना चाहती है और कोशिश करती है कि वह दुबारा डाकू के रूप में न लौटे। वह जय प्रकाश त्रिपाठी के घर पर किराए में रहते हैं। लेकिन जब उनका इलाहाबाद में विश्वविद्यालय से सेवामुक्त हो जाते हैं तो वह वापस अपने घर में आने के लिए पहुँचते हैं। वह अपने साले को पहले से ही घर को खाली करवाने के लिए कहे रहते हैं। लेकिन वह डर के कारण खाली नहीं करा पाता है।
जब वह परिवार अपने घर के लिए आता है, तो उसका साला उसे एक किराए के घर को उसका घर दिखा देता है। लेकिन जय प्रकाश को अपना घर याद रहता है। लेकिन उसका साला उसे यही समझता है कि यही उसका घर है। बाद में जब बचनी देवी उसके घर उसे निमंत्रण देती है और वह पूरे परिवार के साथ जाता है, तो उसे पता चलता है कि यह उसका ही घर है और उसका साला उसे झूठ बोल रहा था। वह बचनी देवी को घर को खाली करवाने के लिए कहता है। लेकिन वह कहती है कि जब तक वह जीवित है वह उसी घर पर रहेगी। इसके बाद जय प्रकाश और उसका परिवार अपने घर को हासिल करने के प्रयास में रहता है और बचनी देवी का परिवार उस घर में हमेशा रहने हेतु योजना बनाते रहते हैं।

निर्माण

इसका निर्माण शशि मित्तल और सुमीत मित्तल ने किया है। इसके प्रचार के लिए इसके कलाकार पत्रिका नामक एक समाचार पत्र के कार्यालय में आए जहां वे इस धारावाहिक के बारे में बताए।
वाइस एडमिरल

वाइस एडमिरल एक वरिष्ठ नौसैनिक अधिकारी रैंक है, जो लेफ्टिनेंट जनरल और एयर मार्शल के बराबर है। एक वाइस एडमिरल आमतौर पर एडमिरल के कनिष्ठ और रियर एडमिरल के वरिष्ठ हैं। कई नौसेनाओं में, [1] वाइस एडमिरल ओएफए -8 के नाटो कोड के साथ तीन सितारा रैंक है , हालांकि फ्रांसीसी नौसेना जैसे कुछ नौसेनाओं में यह ओएफ-7 रैंक है, ओएफ -8 कोड चार- स्क्वाड्रन वाइस एडमिरल के स्टार रैंक के समकक्ष है।
सईफ इब्न उमर

सईफ इब्न उमर अल-उसायदी अल-तामीमी (अरबी: سيف بن عمر) प्रारंभिक इस्लामी इतिहासकार थे जो कुफा से थे। इन्होंने किताब अल-फ़ुतुह अल-कबीर वा 'अल-रिद्दा लिखा, जो कि रिद्दा युद्धों और प्रारंभिक मुस्लिम विजय के लिए अल-ताबारी का मुख्य स्रोत है। इसमें प्रारंभिक मुस्लिम सेनाओं और सरकार की संरचना के बारे में महत्वपूर्ण जानकारी भी शामिल है। अल-धाहाबी के मुताबिक, सईफ हारून अल-रशीद (786-809) के शासनकाल के दौरान मृत्यु हो गई थी।.

जीवन

सईफ के बारे में बहुत कुछ जानकारी नहीं है, लेकिन सिवाय इसके कि वह कुफा में रहते थे और बानू तामीम के जनजाति से संबंधित थे।

कार्य

किताब अल-फ़ुतह अल-कबीर वा 'अल-रिद्दा तथा किताब अल-जमाल वा मासिर ऐशा वा अली।
जगत सिंह (राजनीतिज्ञ)

जगत सिंह एक भारतीय राजनीतिज्ञ तथा पूर्व राजस्थान विधानसभा में कामा से विधायक हैं। वे भारतीय जनता पार्टी के राजनेता हैं।
इरौंटार

इरौंटार नेपालके मेची अंचलके इलाम जिलाकी एक गाँव विकास समिति है।
थारू

थारू, नेपाल और भारत के सीमावर्ती तराई क्षेत्र में पायी जाने वाली एक जनजाति है। नेपाल की सकल जनसंख्या का लगभग 6.6% लोग थारू हैं। भारत में बिहार के चम्पारन जिले में और उत्तराखण्ड के नैनीताल और ऊधम सिंह नगर में थारू पाये जाते हैं। थारुओं का मुख्य निवास स्थान जलोढ़ मिट्टी वाला हिमालय का संपूर्ण उपपर्वतीय भाग तथा उत्तर प्रदेश के उत्तरी जिले वाला तराई प्रदेश है। ये हिन्दू धर्म मानते हैं तथा हिन्दुओं के सभी त्योहार मनाते हैं।

परिचय

थारू शब्द की उत्पत्ति प्राय: "ठहरे", "तरहुवा", "ठिठुरवा" तथा "अठवारू" आदि शब्दों में खोजी गई है। ये स्वयं अपने को मूलत: सिसोदिया वंशीय राजपूत कहते हैं। थारुओं के कुछ वंशगत उपाधियाँ (सरनेम) हैं: राणा, कथरिया, चौधरी। कुछ समय पूर्व तक थारू अपना वंशानुक्रम महिलाओं की ओर से खोजते थे। थारुओं के शारीरिक लक्षण प्रजातीय मिश्रण के द्योतक हैं। इनमें मंगोलीय तत्वों की प्रधानता होते हुए भी अन्य भारतीयों से साम्य के लक्षण पाए जाते हैं। आखेट, मछली मारना, पशुपालन एवं कृषि इनके जीवनयापन के प्रमुख साधन हैं। टोकरी तथा रस्सी बुनना सहायक धंधों में हैं।
टर्नर (1931) के मत से विगत थारू समाज दो अर्द्धांशों में बँटा था जिनमें से प्रत्येक के छह गोत्र होते थे। दोनों अर्द्धांशों में पहले तो ऊँचे अर्धांशों में नीचे अर्धांश की कन्या का विवाह संभव था पर धीरे-धीरे दोनों अर्द्धांश अंतर्विवाही हो गए। "काज" और "डोला" अर्थात् वधूमूल्य और कन्यापहरण पद्धति से विवाह के स्थान पर अब थारुओं में भी सांस्कारिक विवाह होने लगे हैं। विधवा द्वारा देवर से या अन्य अविवाहित पुरुष से विवाह इनके समाज में मान्य है। अपने गोत्र में भी यह विवाह कर लेते हैं। थारू सगाई को "दिखनौरी" तथा गौने की रस्म को "चाला" कहते हैं। इनमें नातेदारी का व्यवहार सीमाओं में बद्ध होता है। पुरुष का साले-सालियों से मधुर संबंध हमें इनके लोकसाहित्य में देखने को मिलता है। देवर-भाभी का स्वछंद व्यवहार भी इनके यहाँ स्वीकृत है।
थारू समाज में स्त्री के विशिष्ट पद की ओर प्राय: सभी नृतत्ववेत्ताओं का ध्यान गया है। इनमें स्त्री को संपत्ति पर विशेष अधिकार होता है। धार्मिक अनुष्ठानों के अतिरिक्त अन्य सभी घरेलू कामकाजों को थारू स्त्री ही संभालती है।
ग्राम्य शासन में उनके यहाँ मुखिया, प्रधान, ठेकेदार, मुस्तजर, चपरासी, कोतवार तथा पुजारी वर्ग "भर्रा (भारारे)" विशेष महत्व रखते हैं। भारारे, चिकित्सक का काम भी करता है। थारू लोग अब उन्नति कर रहे हैं।
मैक्सवेल कुण्डली

मैक्सवेल कुण्डली (Maxwell coil), लगभग एकसमान चुम्बकीय क्षेत्र उत्पन्न करन्ने वाली एक युक्ति है। यह हेल्महोल्त्स कुण्डली का उन्नत रूप है जो हेल्मोत्स कुण्डली से भी अधिक एकस्मान चुम्बकीय क्षेत्र उत्पन्न करता है, किन्तु इसमें उससे अधिक पदार्थ (जैसे ताँबा) लगता है। 
मैक्सवेल कुण्डली में तीन कुण्डलियाँ होतीं हैं जो एक (काल्पनिक) गोले पर स्थित होतीं हैं।  
मैक्सवेल के सन १८७३ के मूल डिजाइन के अनुसार: 
 दोनों बाहरी कुण्डलियों की त्रिज्या   होनी चाहिए,  तथा दोनों बीच की कूण्डली के तल से  दूरी पर होनी चाहिए।  मध्य वाली कुण्डली की त्रिज्या  होगी। इसके साथ ही, दोनों छोटी कुण्डलियों में एम्पीयर-टर्न का मान  मध्य कुण्डली में अम्पीयर टर्न के मान का  गुना होना चाहिए। 
 इस प्रकार की व्यवस्था करने पर मध्य कुण्डली के केन्द्र पर उत्पन्न चुम्बकीय क्षेत्र का दूरी के साथ ६ठा अवकल तक  सब शून्य होंगे।
करापात

अर्थशास्त्र में, किसी कर का आर्थिक कल्याण के वितरण पर जो प्रभाव पड़ता है, उसे करापात (tax incidence) या कर भार (tax burden) कहते हैं।
कर के प्रथम आघात को कराघात (Impact of tax) कहते हैं। सरकार कर जमा कराने का दायित्व जिस व्यक्ति पर डालती है, उस पर कराघात होता है। किन्तु कर भार के अन्तिम आघात बिंदु पर करापात (incidence of Tax) होता है। अतः करापात उस व्यक्ति पर पड़ता है, जो कर के भार को किसी अन्य व्यक्ति पर डालने में असमर्थ होता है। अर्थात कर का प्रथम आघात कराघात कहलाता है, किन्तु यह भी सम्भव है कि वह व्यक्ति वस्तु की कीमत बढ़ा कर कर भार को दूसरे व्यक्ति पर और दूसरा व्यक्ति, तीसरे व्यक्ति पर डाल दें। करापात उस व्यक्ति पर माना जाएगा जो कर को आगे नहीं डाल सकता। 
कर विवर्तन (Shifting of taxation) वह प्रक्रिया है जिसके द्वारा एक व्यक्ति स्वयं पर लगाए गए कर भार को अन्य व्यक्तियों पर डाल देता है। कर का विवर्तन करना कानूनन अपराध नहीं है। 
कई लोग आय कम दर्शाकर, कर चुकाने से बच जाते हैं। इसे कर का अपवंचन कहते हैं। कर अपवंचन गैर कानूनी है। 
मान लीजिए सरकार चीनी पर कर लगाती है और चीनी के उत्पादकों से कर राशि प्राप्त करती है। इस प्रकार का मौद्रिक भार प्रत्यक्षतः चीनी के उत्पादकों पर पड़ता है। अब यदि उत्पादक कर का मौद्रिक भार किसी अन्य व्यक्ति पर (माना थोक विक्रेता पर) चीनी की कीमतों में वृद्धि करके डालता है और विवर्तन की यह प्रक्रिया थोक विक्रेता से अन्तिम उपभोक्ता तक जारी रहती है जो करापात उस उपभोक्ता पर पडेगा जो अन्तिम दशा में मौद्रिक भार उठायेगा। इसे परोक्ष मौद्रिक भार कहा जाता है। इस सम्बन्ध में डाल्टन ने अपने विचारों को इस प्रकार से परिभाषित किया हैः
‘‘करापात की समस्या से साधारणतः यह अभिप्राय लिया जाता है कि कर का भुगतान कौन करता है। अधिक निश्चित रूप से हम यह कह सकते है कि कर का मौद्रिक बोझ उस पर पड़ता है जो प्रत्यक्ष रूप से कर का बोझ उठाते है।’’
फिन्डले शिराज के अनुसार,"कर भार की समस्या का विश्लेषण यह निर्धारित करता है कि कर का भुगतान कौन करता है अर्थात् कर का मौद्रिक भार किस पर पड़ता है।"

करापात के प्रकार

प्रो. मसग्रेव के अनुसार करापात तीन प्रकार का हैः
1. विशेष करापात : जब कोई कर सरकारी खाते के व्यय पक्ष में बिना किसी परिवर्तन से लगाया जाता है। 
2. विभेदी करापात : जब कोई कर किसी अन्य कर के विकल्प के रूप में लगाया जाता है। 
3. संतुलित बजट करापात : जब कर की आय से सरकार अपने व्यय में वृद्धि करती है।
दूर्वा

दूर्वा यानि दूब यह एक तरह की घास है जो पूजन में प्रयोग होती है।

उदाहरण

दूर्वा घास का पूजन में इस्तेमाल होता है।
हेमन्त कुमार मुखोपाध्याय

आरंभिक जीवन

हेमंत कुमार का जन्म वाराणसी में हुआ। उनका परिवार पश्चिम बंगाल के बहारू गांव से संबंध रखता था। बीसवीं सदी के शुरुआती दिनों में ही उनका परिवार कोलकाता आकर बस गया।  हेमंत कुमार कोलकाता में ही पले-बढ़े और यहीं शिक्षा पाई. यहीं उनकी मुलाकात उनके गहरे दोस्त सुभाष मुखोपाध्याय से हुई जो बाद में लेखक बन गए।  इंटरमीडिएट पास करने के बाद हेमंत कुमार ने यादवपुर विश्वविद्यालय में अभियांत्रिकी की पढ़ाई के लिए प्रवेश लिया, लेकिन संगीत के क्षेत्र में कैरियर बनाने के लिए उन्होंने अभियांत्रिकी छोड़ दी।  कुछ दिनों तक उन्होंने साहित्य में भी हाथ आजमाया और उनकी कई लघुकथाएं बंगाली पत्र-पत्रिकाओं में छपी. लेकिन तीस के दशक में उन्होंने स्वयं को संगीत के प्रति समर्पित कर दिया।

आरंभिक संगीत जीवन

अपने मित्र सुभाष मुखोपाध्याय के प्रभाव में आकर हेमंत कुमार ने 1933 में ऑल इंडिया रेडियो के लिए अपना पहला गीत रिकॉर्ड करवाया. हेमंत कुमार को बंगाली संगीतकार शैलेस दासगुप्ता से काफी प्रेरणा मिली।  1980 के दशक में टेलीविजन पर प्रसारित एक साक्षात्कार में हेमंत कुमार ने कहा कि उन्होंने उस्ताद फैय्याज खान से शास्त्रीय संगीत की शिक्षा ली, लेकिन उस्ताद की मौत के बाद उनका ये क्रम टूट गया।  
1937 में, हेमंत कुमार ने अपना पहला गैर-फिल्मी संगीत का डिस्क कोलंबिया लाबेल कंपनी के लिए जारी किया, जिसमें संगीत शैलेस दासगुप्ता ने दी और गीत लिखा था नरेश भट्टाचार्य ने. इसके बाद से 1984 तक हेमंत कुमार ने हर साल ग्रामोफोन कंपनी ऑफ इंडिया(जीसीआई) कंपनी के लिए गैर-फिल्मी गीत गाते रहे।  उनका पहला हिंदी डिस्क इसी कंपनी के लिए जारी हुआ जिसमें दो गीत कितना दुख भुलाया तुमने और ओ प्रीत निभानेवाली काफी मशहूर हुआ। जिसे लिखा था फैय्याज हाशमी ने और संगीत दिया कमल दासगुप्ता ने.
उन्होंने फिल्म इरादा के लिए पहलीबार हिंदी में गीत गाया जिसमें पंडित अमरनाथ ने संगीत दिया था और अजीज कश्मीर ने गाने के बोल लिखे थे।  
हेमंत कुमार रवींद्र संगीत के अग्रगण्य गायक माने जाते हैं। उन्होंने 1944 में बंगला फिल्म प्रिया बंगधाबी के लिए पहलीबार रवींद्र संगीत रिकॉर्ड कराया. इसी साल उन्होंने कोलंबिया लाबेल के लिए गैर-फिल्मी रवींद्र संगीत का रिकॉर्ड करवाया.
उन्होंने 1947 में बांग्ला फिल्म अभियात्री के लिए संगीत निर्देशन किया।  हालांकि इस समय तक उनके गीतों को काफी आलोचनात्मक प्रशंसा मिली, इसके बाद भी वे किसी बड़े व्यवसायिक सफलता से दूर थे।  उनके समकालीन गायकों में तलत महमूद, सुधीरलाल चक्रवर्ती, धनंजय भट्टाचार्य, सत्य चौधुरी, रोबिन मजुमदार, धनंजय मित्र आदि प्रमुख थे।

परिवार

हेमंत कुमार चार भाई-बहन थे।  जिनमें तीन भाई और एक बहन थी। हेमंत कुमार के बड़े भाई का नाम तारा ज्योति था, जो बांग्ला साहित्य में लघु कथाकार के नाम से जाने जाते हैं। छोटे भाई का नाम अमल मुखोपाध्याय था जो बंगाली फिल्मों में संगीतकार थे।  उनके बहन का नाम नीलिमा था। 
1945 में हेमंत कुमार की शादी बेला मुखर्जी(मृत्यु- जून 25, 2009) से हुई। जो एक गायिका थी। बेला ने कई बांग्ला फिल्मों में गीत गाया लेकिन शादी के बाद वह फिल्मी दुनिया में जमी नहीं रह सकीं। 
हेमंत कुमार को दो संतानें हैं। उनके बेटे का नाम जयंत और बेटी का नाम रेणु था। रेणू ने भी संगीत के क्षेत्र में अपना हाथ आजमाया पर उन्हें सफलता नहीं मिली।  जयंत की शादी 1970 की मशहूर फिल्म अभिनेत्री मौसमी चटर्जी से हुई।
ज़ेमि

ज़ेमि मोतोकियो (c. 1363 – c. 1443) जापानी सौन्दर्यविज्ञानी, अभिनेता और नाटककार थे।

पूर्व जीवन

ज़ेमि का जन्म 1363 में जापान के नगोया नामक नगर में हुआ। उन्हें बचपन में कियोमोता के नाम से जाना जाता था। उनकी माँ एक पादरी और जागीर के मालिक की बेटी थीं। उनके पिता कनामी एक नाटक कम्पनी के मालिक थे जो मुख्यतः १३६० और १३७० के दशक में प्रसिद्धि प्राप्त करने से पूर्व क्योतो क्षेत्र में ही प्रस्तुतियाँ देते थे। जैसे ही उन्हें थोड़ी प्रसिद्धि मिली तो उन्होंने डैजोगी क्षेत्र में भी नाटक दिखाना आरम्भ कर दिया। ज़ेमि ने मंडली में अभिनय किया और अपनी कार्यकुशलता सिद्ध की।
आमू दरिया

आमू दरिया (संस्कृत: वक्शु नदी, फ़ारसी: آمودریا‎ आमू दरिया, अरबी: جيحون‎‎ जिहोन) मध्य एशिया की एक बड़ी नदी है जो वख़्श और पंज नदियों के संगम से बनती है। इस नदी की कुल लम्बाई २,४०० कीलोमीटर है जिसमें से १,४५० की॰मी॰ की गहराई और बहाव नाव-यातायात चलने योग्य है।

स्रोत और मार्ग

आमू दरिया पामीर पर्वतमाला में स्थित ज़ोरकुल सरोवर से शुरू होता है। यहाँ पर इसका नाम पामीर नदी है। पामीर नदी थोड़ा दूर चलकर वाख़ान नदी के साथ संगम करती है और इनके विलय से जो नदी बनती है उसका नाम पंज नदी है। पंज नदी अफ़्गानिस्तान की ताजिकिस्तान के साथ की उत्तरी सीमा मानी जाती है। इसी सीमा पर चलते हुए ताजिकिस्तान से दक्षिण की ओर आती हुई वख़्श नदी का पंज नदी में विलय हो जाता है और इस से आगे इस नदी को आमू दरिया कहा जाता है। कुछ दूर चलकर इस आमू दरिया का रुख़ उत्तर की ओर हो जाता है और अंत में जाकर यह कज़ाख़िस्तान और उज़्बेकिस्तान के बीच स्थित अरल सागर में विलीन होती है।
आचार्य वामन

आचार्य वामन (८वीं शताब्दी का उत्तरार्ध - ९वीं शताब्दी का पूर्वार्ध) प्रसिद्ध अलंकारशास्त्री थे। उनके द्वारा प्रतिपादित काव्यलक्षण को रीति-सिद्धान्त कहते हैं। वामन द्वारा रचित काव्यालङ्कारसूत्र, काव्यशास्त्र का दर्शन निर्माण का प्रथम  प्रयास है। यह ग्रन्थ सूत्र रूप में है।  वे रीति को काव्य की आत्मा कहते हैं।